[{"text_idx": "#000003", "text": "Mo\u0303jutada saab erineval moel, kuid esmajoones oma loominguga. Konrad Ma\u0308gi teoste kordumatu va\u0308rvijo\u0303ud, Ants Laikmaa ta\u0308psus inimeste ja maastike olemuse tabamisel, Ado Vabbe pidevalt otsiv vaim vo\u0303i Elmar Kitse elegantsus ja laiahaardelisus on u\u0308hel vo\u0303i teisel moel ta\u0308naseni edasi kandunud. Seda nimetataksegi Eesti kunsti traditsiooniks."}, {"text_idx": "#000004", "text": "Kuid neid nelja meest seob veel miski. Nimelt on nad ko\u0303ik omavahel vahetult ja isiklikult seotud ning sidujaks tuleks lugeda nelikust noorimat \u2013 Elmar Kitse. Mees, kelle su\u0308nnist mo\u0308o\u0308dus 2013. aastal sada aastat. Tema o\u0303petajaks oli Ado Vabbe ning Pallase kunstikooli, kus Vabbe o\u0303petas ja Kits o\u0303ppis, asutas Konrad Ma\u0308gi, kes omakorda oli Eesti kunstielu alusepanijaks koos Ants Laikmaaga. Kuid sidemeid ning paralleele vo\u0303ib leida veelgi. Ko\u0303ik nad maalisid vo\u0303rdlemisi kiirelt, esimest muljet ja emotsiooni usaldades, ning ko\u0303ik nad panid erilist ro\u0303hku va\u0308rvile. Vo\u0303ib aga o\u0308elda, et Kits u\u0308hendas oma loomingus teatud mo\u0303ttes neid ko\u0303iki. A\u0308a\u0308rmiselt mitmeku\u0308lgse autorina on temas Vabbe o\u0303hulisust, Ma\u0308gi va\u0308rve, Laikmaa vorme."}, {"text_idx": "#000005", "text": "Kokku oli na\u0308itusel eksponeeritud 35 to\u0308o\u0308d, fookuses maastikuvaated nii kodumaalt kui ka mujalt, aga ka portreed, figuraalkompositsioonid ja abstraktsed teosed.\nNa\u0308itusega kaasnes kataloog, mille autoriks na\u0308ituse kuraator Eero Epner. Na\u0308ituse ja kataloogi kujundas Tiit Ju\u0308rna."}]